**OBAVIJEST ZA POLJOPRIVREDNIKE**

Prema Zakonu o održivoj uporabi pesticida (NN14/2014), Savjetodavna služba, ispostava Nova Gradiška vrši izobrazbu poljoprivrednika o sigurnom rukovanju i pravilnoj primjeni pesticida.

**Izobrazba za područje općine Vrbje održati će se**

**od 26. – 28. siječnja 2015. godine u Vrbju u prostorijama općinske vijećnice u terminu od 17,00-21,20 sati.**

Tijekom tri dana poljoprivrednici će odslušati 15 školskih sati predavanja prema nastavnom programu nakon čega će pristupiti ispitu i steći pravo na posjedovanje iskaznice kojom će moći kupovati sredstva za zaštitu bilja i rukovati prskalicama.

Svi zainteresirani poljoprivrednici mogu se prijaviti u Savjetodavnoj službi ili u **općini Vrbje**.

Prilikom prijave i ispunjavanja prijavnice sa sobom su dužni ponijeti **kopiju svjedodžbe o završenom školovanju** (presliku ne treba ovjeravati i može se kopirati u općini), **te primjerak izvršene uplate u proračun Republike Hrvatske u iznosu od 380,00 kn** **troškova edukacije i izdavanje iskaznice** (primjer uplatnice dobiti će u općini a uplatu izvršiti u pošti).

Prijave kandidata zaprimaju se do popunjavanja 50 mjesta koliko iznositi kapacitet predavaonice.

Za sve dodatne informacije možete se obratiti djelatnicima Savjetodavne službe; Vesni Alasić (091 4882816) ili Mladenu Konjeviću (091 4882815), odnosno direktno u općini Vrbje kod gospođe Vesne Abrić gdje možete izvršiti i prijavu.

 OPĆINA VRBJE